English: Thank you for the questions. I'll try to deal as quickly as I can with the questions as asked. On bed numbers, the 350 beds being released in the Grange University Hospital, together with around 150 that we expect to have agreement on from the private sector, makes up 500 extra beds. They are really for step-down facilities; the private sector don't have intensive care capacity. But the point made by the medical director in Hywel Dda today when describing the action that they're taking together with the local authority, converting some local authority buildings, and the offer made by the Scarlets to use some of their premises too, is again about flow to make sure that people can get out into the step-down facility as well. So, we do think we'll be able to have enough people to come and do that. Now, the variety of people, including allied health professions, who are engaged in their undergraduate studies are people that we think we can employ in forms of healthcare support roles to get people to work alongside registered professionals. They'll be paid properly for their work; we're not going to ask them to come in and do that for free. I've seen rumours circulating in certain parts of the social media maze suggesting that we're trying to get people to do this for free. That isn't what we're proposing. That obviously means - and the commentary the First Minister gave earlier about the budgetary realignment - a significant additional financial pressure to make sure there is a workforce who can come in to do that, just as the pressure we'll have on having more PPE to come into our service, and the more ventilators that we're going to have to look to purchase individually, but also as part of the UK supply as well. So, yes, I do think we're going to be able to find enough staff, but I have to repeat the warning I've given previously that the way that we care for people will be different; not just converting facilities that don't normally look like hospitals into a form of health and care, but equally the way in which staff are able to care for and treat people. The sort of ratios that we're used to seeing and expect to see at normal times - well, we may all have to tolerate a different way of caring for people if we're going to be able to prioritise people with the highest need, but also the numbers of people that can be in recovery and move out of that really high-need setting at an appropriate point in time. So, 5,000 letters have already gone out to people who have left the register in the recent past, and a number of those are coming back in. I'll happily give updates to Members when we're in a sensible position to do so about the numbers of people that have agreed or indicated they'd like to return to the register. On extra testing, the prioritisation was set out in the chief medical officer's statement last week that accompanied my own on testing. As I said, that significant extra testing that we should be able to achieve within the next week or so should mean that there are more people in the health service and other key workers - . And, as I say, there's been lots of commentary about social care and the police in particular - to make sure that those people can be tested and returned to the workplace if the test provides the right result. In some of that capacity, as well as Public Health Wales, we are also talking with the university sector, who have been very positive in coming forward with an offer for help, but also, in UK-wide negotiations, I've signed off what should be an agreement we can conclude imminently with a couple of large private sector providers who will be able to give us much greater not just capacity but also robustness and resilience in testing as well. And within that, there are some Wales-only arrangements, but there are also some UK-wide arrangements to actually bolster those testing arrangements. That also goes on to your point about ventilators. We have about 600 extra ones. There are more on the way. The UK pool is a genuine UK pool; it's not supposed to be on a, 'One nation first and others will get some if there's anything left over', and that's really important because we're genuinely trying to collaborate and work effectively to address needs right across the United Kingdom. And it's worth reflecting those needs may be different in different nations and they may be different at different points in time. We're seeing the figures in London, for example, so they're likely to have the biggest hit first, but it won't always be the case that London will take priority over other parts of England, let alone the different nations within the UK. So, it's important that that's seen within that context. On personal protective equipment, it's worth reflecting that there's a requirement for different equipment in different settings, and, again, the chief medical officer has issued some guidance together with Public Health Wales on the use of PPE and what is appropriate PPE for people. There should be further reassurance, though, because I know that it's a concern that Members across the Chamber and outside have reflected on, that they're hearing locally. So, I'll be issuing a further written statement today to set out what we are doing, what we expect to do, and if there are individual concerns and complaints about where people can go with those concerns and complaints to get them rapidly dealt with, because I certainly do not want our front-line staff feeling that either there isn't appropriate PPE or that more is not on its way, because that is exactly what we are trying to achieve, and that includes restocking the supplies that we currently have. On recovery, the honest truth is that I haven't asked and I don't expect health boards to be having teams of people preparing now for recovery because the effort that we require to prepare for what is coming, I just don't think affords us the luxury of doing that. As we move through, and as we hopefully start to see the reduction in the number of cases, the reduction in the number of people who need the most significant amount of care, we'll then be able to judge how much we then put into the efforts for the recovery and to understanding what the new normal will look like. Because if we do have a significant outbreak, it will affect what we normally talk about in NHS performance, and debate, and our searching and challenging questions of each other over. In every nation of the UK, we'll find that we won't be returning to those times very quickly at all, and there needs to be some honesty within the health service about that, but also with the public, about how long it'll take us to recover and to put ourselves into a way where we will understand how the national health service will continue to serve people in the normal times that we all hope and expect to see ahead of us.
Welsh: Diolch am y cwestiynau. Ceisiaf ymdrin mor gyflym ag y gallaf â'r cwestiynau fel y'u gofynnwyd. O ran nifer y gwelyau, mae'r 350 o welyau sy'n cael eu rhyddhau yn Ysbyty Athrofaol y Grange, ynghyd â thua 150 yr ydym yn disgwyl cael cytundeb yn eu cylch gan y sector preifat, yn rhoi 500 o welyau ychwanegol. Cyfleusterau cam-i-lawr ydyn nhw mewn gwirionedd; nid oes gan y sector preifat gapasiti ar gyfer gofal dwys. Ond mae'r sylw a wnaeth cyfarwyddwr meddygol Hywel Dda heddiw wrth ddisgrifio'r hyn y maen nhw'n ei wneud ynghyd â'r awdurdod lleol, yn addasu rhai o adeiladau awdurdodau lleol, a'r cynnig a wnaed gan y Scarlets i ddefnyddio rhai o'u hadeiladau hwythau hefyd, yn ymwneud unwaith eto â llif, i wneud yn siŵr bod pobl yn gallu mynd allan i'r cyfleuster cam-i-lawr hefyd. Felly, rydym ni'n credu y byddwn ni'n gallu cael digon o bobl i ddod i wneud hynny. Nawr, mae'r amrywiaeth o bobl, gan gynnwys proffesiynau perthynol i iechyd, sydd yng nghanol eu hastudiaethau israddedig, yn bobl yr ydym yn credu y gallwn ni eu cyflogi mewn mathau o swyddogaethau cefnogi gofal iechyd, i gael pobl i weithio ochr yn ochr â gweithwyr proffesiynol cofrestredig. Byddant yn cael eu talu'n iawn am eu gwaith; ni fyddwn ni'n gofyn iddyn nhw ddod i wneud hynny am ddim. Rwyf wedi gweld sïon ar led mewn rhai rhannau o ddrysfa'r cyfryngau cymdeithasol sy'n awgrymu ein bod ni'n ceisio cael pobl i wneud hyn am ddim. Nid ydym yn cynnig hynny. Mae'n amlwg bod hynny'n golygu - a'r sylwadau a roddodd y Prif Weinidog yn gynharach ynglŷn â'r aildrefnu ar y gyllideb - pwysau ariannol ychwanegol sylweddol i sicrhau bod gweithlu ar gael sy'n gallu gwneud hynny, yn union fel y pwysau i gael mwy o gyfarpar diogelu personol i'r gwasanaeth, a'r peiriannau anadlu ychwanegol y byddwn ni'n ceisio eu prynu'n unigol, ond hefyd yn rhan o gyflenwad y DU. Felly, ydw, rwy'n credu y gallwn ni ddod o hyd i ddigon o staff, ond mae'n rhaid i mi ailadrodd y rhybudd a roddais o'r blaen sef y bydd y ffordd yr ydym yn gofalu am bobl yn wahanol; nid dim ond addasu cyfleusterau nad ydynt fel arfer yn edrych fel ysbytai i greu mathau o gyfleusterau iechyd a gofal, ond yn yr un modd, y ffordd y mae staff yn gallu gofalu am bobl a'u trin. Y math o gymarebau yr ydym wedi arfer eu gweld ac yn disgwyl eu gweld ar adegau arferol - wel, efallai y bydd yn rhaid i ni i gyd oddef ffordd wahanol o ofalu am bobl os ydym yn mynd i allu blaenoriaethu pobl sydd â'r angen mwyaf, ond hefyd nifer y bobl a all fod mewn uned adfer gan symud allan o'r lleoliad anghenion sylweddol iawn hwnnw ar adeg briodol. Felly, mae 5,000 o lythyrau eisoes wedi eu hanfon at bobl sydd wedi gadael y gofrestr yn ddiweddar, ac mae nifer o'r rheini yn dod yn ôl i mewn. Byddaf yn falch o roi'r wybodaeth ddiweddaraf i Aelodau pan fyddwn mewn sefyllfa synhwyrol i wneud hynny ynghylch nifer y bobl sydd wedi cytuno neu wedi dweud y byddent yn hoffi dychwelyd i'r gofrestr. O ran profion ychwanegol, nodwyd y blaenoriaethau yn natganiad y prif swyddog meddygol yr wythnos diwethaf ochr yn ochr â fy natganiad i ynghylch profion. Fel y dywedais, dylai profion ychwanegol sylweddol y dylem allu eu cyflawni o fewn yr wythnos neu fwy nesaf olygu bod mwy o bobl yn y gwasanaeth iechyd a gweithwyr allweddol eraill - . Ac, fel y dywedais, cafwyd llawer o sylwadau am ofal cymdeithasol a'r heddlu yn arbennig - i wneud yn siŵr bod modd profi'r bobl hynny a'u cael yn ôl i'r gweithle os yw'r prawf yn rhoi'r canlyniad cywir. O ran rhywfaint o'r capasiti hwnnw, yn ogystal ag Iechyd Cyhoeddus Cymru, rydym ni hefyd yn siarad â'r sector prifysgolion, sydd wedi bod yn gadarnhaol iawn yn cyflwyno cynnig o gymorth, ond hefyd, mewn negodiadau ledled y DU, rwyf wedi cymeradwyo'r hyn a ddylai fod yn gytundeb y gallwn ni ei gadarnhau yn fuan gydag un neu ddau o ddarparwyr mawr yn y sector preifat a fydd yn rhoi, nid yn unig mwy o gapasiti ond hefyd cydnerthedd a chadernid o ran cynnal profion. Ac o fewn hynny, mae rhai trefniadau ar gyfer Cymru yn unig, ond mae yna hefyd rai trefniadau ar gyfer y DU gyfan i atgyfnerthu'r trefniadau profi hynny. Mae hynny'n mynd â ni at eich sylw am beiriannau anadlu. Mae gennym ni tua 600 o rai ychwanegol. Mae mwy ar y ffordd. Mae cronfa'r DU yn gronfa ar gyfer y DU yng ngwir ystyr y gair; ni ddylai olygu 'un genedl yn gyntaf a bydd eraill yn cael rhai os bydd unrhyw rai ar ôl', ac mae hynny'n wirioneddol bwysig gan ein bod yn ceisio cydweithio a gweithio'n effeithiol i ddiwallu anghenion ledled y Deyrnas Unedig. Ac mae'n werth nodi y gall yr anghenion hynny fod yn wahanol mewn gwahanol genhedloedd a gallant fod yn wahanol ar adegau gwahanol. Rydym ni'n gweld y ffigurau yn Llundain, er enghraifft, felly maen nhw'n debygol o gael yr ergyd fwyaf gyntaf, ond ni fydd hi wastad yn wir fod Llundain yn cael blaenoriaeth dros rannau eraill o Loegr, heb sôn am y gwahanol genhedloedd o fewn y Deyrnas Unedig. Felly, mae'n bwysig bod hynny'n cael ei weld o fewn y cyd-destun hwnnw. O ran cyfarpar diogelu personol, mae'n werth nodi'r ffaith bod angen cyfarpar gwahanol mewn gwahanol leoliadau, ac, unwaith eto, mae'r prif swyddog meddygol wedi cyhoeddi rhywfaint o arweiniad ynghyd ag Iechyd Cyhoeddus Cymru ynghylch y defnydd o Gyfarpar diogelu personol a beth yw'r cyfarpar priodol ar gyfer pobl. Dylai bod mwy o sicrwydd, fodd bynnag, oherwydd fe wn i ei fod yn bryder y mae Aelodau ar draws y Siambr a'r tu allan wedi dweud eu bod yn ei glywed yn lleol. Felly, byddaf yn cyhoeddi datganiad ysgrifenedig arall heddiw i nodi'r hyn yr ydym yn ei wneud, yr hyn y disgwyliwn ei wneud, ac os bydd pryderon a chwynion unigol, nodi i le y gall pobl fynd gyda'r pryderon a'r cwynion hynny er mwyn iddyn nhw gael sylw'n gyflym, oherwydd rwy'n sicr nad wyf eisiau i'n staff rheng flaen deimlo naill ai nad oes cyfarpar diogelu personol priodol ar gael neu nad oes mwy ar ei ffordd, oherwydd dyna'n union yr ydym yn ceisio'i gyflawni, ac mae hynny'n cynnwys ailstocio'r cyflenwadau sydd gennym ni ar hyn o bryd. O ran adfer, y gwir plaen yw nad wyf wedi gofyn ac nid wyf yn disgwyl i fyrddau iechyd fod â thimau o bobl yn paratoi nawr ar gyfer adfer gan nad yw'r ymdrech sydd ei hangen arnom ni i baratoi ar gyfer yr hyn sy'n dod, yn fy marn i, yn caniatáu inni wneud hynny. Wrth inni symud ymlaen, ac wrth inni, gobeithio, ddechrau gweld gostyngiad yn nifer yr achosion, gostyngiad yn nifer y bobl y mae angen y gofal mwyaf sylweddol arnyn nhw, byddwn wedyn yn gallu barnu faint o ymdrech fydd ei hangen ar gyfer adfer a deall sut beth fydd y normalrwydd newydd. Oherwydd os cawn achos sylweddol, bydd yn effeithio ar yr hyn y byddwn yn ei drafod ac yn dadlau fel arfer ynghylch perfformiad y GIG, a'r cwestiynau treiddgar a heriol a ofynnwn i'n gilydd. Ym mhob gwlad yn y DU, gwelwn na fyddwn yn dychwelyd i'r cyfnod hwnnw yn gyflym iawn, ac mae angen rhywfaint o onestrwydd o fewn y gwasanaeth iechyd ynglŷn â hynny, ond hefyd ymhlith y cyhoedd, ynghylch pa mor hir y bydd hi'n cymryd i ni ddod yn ôl ar ein traed a rhoi ein hunain mewn sefyllfa lle byddwn yn deall sut y bydd y gwasanaeth iechyd gwladol yn parhau i wasanaethu pobl yn y cyfnod normal yr ydym i gyd yn gobeithio ac yn disgwyl ei weld cyn hir.